Smrtonosna kombinacija lekova uzrok smrti kralja popa
Jučerašnji izveštaj da je smrt Majkla Džeksona ubistvo, sužava fokus na lekara koji je priznao da je mu je davao višestruke injekcije s
Na osnovu testova forenzičara u Los Anđelesu, istražitelji su u telu  pronašli smrtonosnu kombinaciju lekova. Kombinacija je obuhvatala i jak anestetik propofol. Lični lekar pop zvezde priznaje da je svom klijentu davao taj lek, koji se normalno koristi tokom operacija. Većina pravnih stručnjaka navodi da je samo pitanje vremena kada će biti podignuta optužnica protiv doktora Konrada Mareja. „ Doktor Marej je bio angažovan da pripremi Majkla Džeksona za medjunarodnu turneju. Novoobjavljena dokumenta otkrivaju šta je radio u poslednjih nekoliko sati Džeksonovog života. Pacijent nije mogao da spava pa mu je lekar, na nagovor samog Džeksona, u roku od nekoliko sati dao višestruke doze leka, uključujući propofol. Doktor Marej kaže da je nakratko napustio sobu da bi otišao u toalet. Medjutim, podaci iz celularnog telefona, koje je ekskluzivno dobila televizijska mreža ABC, ukazuju da je Marej nekoliko puta u tom periodu duže razgovaro telefonom i to u vreme kad je tvrdio da je pokušao veštačkim disanjem da vrati Džeksona u život. Lekar je demantovao da je učinio bilo šta pogrešno. Lekarov advokat kaže da je policija veruje u tu izjavu lekara i demantuje da je njegov klijent ikada napustio sobu da bi razgovarao telefonom. To pitanje bi moglo da bude kritično za dokazivanje nehata.